
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS 2009 M. LIEPOS 30 D. SPRENDIMU NR. T-269 PATVIRTINTŲ RAJONO SAVIVALDYBĖS MIESTŲ IR KITŲ GYVENAMŲJŲ VIETOVIŲ VIEŠOSIOS TVARKOS IR ŠVAROS TAISYKLIŲ PAPILDYMO

2013 m. rugsėjo 26 d. Nr. T-322
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 36 punktu ir 18 straipsnio 1 dalimi, nusprendžia,

papildyti rajono savivaldybės tarybos 2009 m. liepos 30 d. sprendimu Nr. T-269 „Dėl rajono savivaldybės miestų ir kitų gyvenamųjų vietovių viešosios tvarkos ir švaros taisyklių tvirtinimo“ patvirtintas Šakių rajono savivaldybės miestų ir kitų gyvenamųjų vietovių viešosios tvarkos ir švaros taisykles 20.29 - 20.30. punktais:


„20.29. mėtyti nuorūkas, butelius, kitas šiukšles ar atliekas ne tam skirtose vietose; šiukšlinti iš automobilių ar pro daugiabučių gyvenamųjų namų ir kitų pastatų langus, balkonus ir pan.;


20.30. gerti alkoholinius gėrimus (alų, sidrą, fermentuotus gėrimus) viešose vietose (visuomeniniame transporte, gatvėse, stadionuose, skveruose, parkuose, išskyrus renginių, kuriems išduoti rajono savivaldybės administracijos leidimai, numatytas vietas).“
Meras


Juozas Bertašius

